cyanic-selkie/wikianc huggingface dataset:
Sintraal-Amearika
Unôfhinklikens
Yn 1822 slute it gebiet harren oan by it krekt ûnôfhinklik wurden Meksiko, mar in jier letter waard it gebiet sels ûnôfhinklik ûnder de Feriene Steaten fan Sintraal-Amearika. Chiapas, dat yn de koloniale tiid ûnder Gûatemala foel makke de kar foar oansluting by Meksiko, wylst Panama in departemint waard fan Grut-Kolombia. Yn 1840 foel de Sintraal-Amearikaanske federaasje útinoar, de lannen fan de federaasje gienen no troch as selsstannige republiken. Yn de neikommende desenniums bedarren de lannen yn ûnderlinge oarloggen, diktatueren en boargeroarloggen. Der waard besocht de federaasje werom te bringen, mar dat slagge net. It Feriene Keninkryk en de Feriene Steaten hawwe ferskate kearen harren der meidwaande hâlden.
thumb|right|250px|De flaggen fan de Feriene Steaten fan Sintraal-Amearika.
20e iuw
In Amerikaanske yntervinsje makke yn 1903 de ûnôfhinklikens fan Panama mooglik, wêrnei der begûn waard mei it bouwen fan it Panamakanaal. It lân waard doe al in Amerikaanske fazalsteat en ek Nikaragûa hat in tiidlang fan de Amerikanen west, oant it stuit dat de revolúsjonêr César Sandino de Amerikanen fuortjeie. Amerikaanske bedriuwen, benammen de United Fruit Company, hawwe it gebiet ek ekonomysk in harren macht hân en de ekonomyen fan de lannen rekken ôfhinklik fan de eksport fan harren guod, lykas kofje en bananen, nei de Feriene Steaten.
Fan de jierren ’20 en ’30 ôf ûntwikkelen de measte lannen yn it gebiet ta diktatueren dy’t harren ynspirearje lieten troch it faksisme yn Jeropa, mei de diktator fan El Salvador, Maximiliano Hernández Martínez, as meast ferneamde dêrfan. Hy kaam oan de macht nei in boerenopstân yn 1932 en liet 32.000 minsken dea meitsje. Yn earste ynstânsje waarden de diktators troch Amearika steunt, se hienen hope op in stabilere sitewaasje yn it gebiet. Mar nei it útbrekken fan de Twadde Wrâldkriich wie de stipe fan de Amerikanen der net mear en healwei de jierren ‘40 slaggen tsjinstanners fan de rezjyms deryn de macht oer te nimmen. Net lang hawwe de demokrasyen doe stânhâlden yn it gebiet, al gau kamen de boargeroarloggen werom. Allinnich yn Kosta Rika is de demokrasy oerein bleaun. Under lieding fan de presidint José Figueres Ferrer koe it lân harren ûntwikkelje ta in foarbyld fan demokrasy en stabiliteit yn in gebiet dat in soad te krijen hoe mei oarloggen. Ek ekonomysk hat Kosta Rika it doe goed dien.
Dat de diktatueren werom kamen hie alles te krijen mei de stipe fan de Feriene Steaten yn 1954 oan Operaasje PBSUCCESS, wêrby rjochtse generaals de sosjalistyske presidint Jacobo Arbens Guzmán fan Gûatemala fan it regear hellen. Amearika joech harren stipe oan de opstân omdat se bang wienen dat it kommunisme en de Sovjet-Uny in te grutte ynfloed krije soenen. Nei de operaasje krige Gûatemala wer te krijen mei steatsgrepen en boargeroarloggen. Sûnt de jierren ’70 bestriden kommunistyske guerilja’s de ferskate militêre regearingen dy’t hieltyd autoritêrder wurden wienen. De situaasje einige yn in genoside fan de Mayabefolking yn de jierren ’80. De genoside en de boargeroarloch, dy’t oant yn de jierren ’90 duorre, hat 200.000 minsken it libben koste.
Ek yn El Salvador hat oarloch west. Hjir stienen it kommunistyske Nasjonaal Befrijingsfront Farabundo Martí (FLFM) en it regear, mei de stipe fan ekstreemrjochtse deadsskwadrons, tsjin oerelkoar. Yn Nikaragua regearen desenniums lang de korrupte Famylje Sornoza, dy’t yn 1979 ferdreaun waarden troch de revolúsjonêren fan it Sandinistysk Nasjonaal Befrijingsfront (FSLN), dy’t in begjin makken mei de ynfier fan sosjalistyske herfoarmings. Hjirnie ûntstie in nije boargeroarloch, wêrby de troch de Feriene Steaten stipe kontra’s de Sandinisten bestrieden. De ferkiezings yn 1990 waarden wûn troch Violeta Barrios de Chamorro, wêrnei de Sandinistyske presidint Daniel Ortega fuort moast. Panama waard yn dizze tiid bestjoerd troch de militêre mannen Omar Torijos (oant 1982) en Manuel Noriega (nei 1982), se regearden mei de help fan marionettenpresidinten. Nei in militêre ynfaazje fan de Feriene Steaten waard Noriega yn 1989 ôfsetten en arresteare.
Mei de ein fan de Kâlde Oarloch waard it ek rêstiger yn Sintraal-Amearika, stadichoan kaam der in ein oan de boargeroarloggen en diktatueren. Begjin jierren ’90 kaam yn de measte lannen de demokrasy en de frede werom, wol bleaun it mei de minskerjochten noch hieltyd min steld. De republiken fan Sintraal-Amearika hawwe ek no noch te krijen mei grutte problemen. De sosjale en ekonomyske ûnôfhinklikens binne gigantysk en ek de kriminaliteit is tige grut yn it gebiet. In bykommend probleem is de korrupsje en de straffeleasheid; noch hieltyd is der net ien feroardield foar de oarlochsmisdieden en minskerjochtenskeinings dy’t yn it ferline bard binne.
Sintraal-Amerikaanske gearwurking
thumb|left|250px|De lannen fan de SICA.
Sintraal-Amearika hat al in lange skiednis fan gearwurking op it mêd fan polityk, ekonomy en kultuer. Al sûnt 1907 wurdt der yn it Sintraal-Amerikaanske Hof fan Justysje gearwurke. Yn 1951 waard der in stap fierder gien mei it San Salvador Ferdrach. Mei dit ferdrach waard de ODECA stifte, de Organisaasje fan Sintraal-Amerikaanske Lannen (Organización de Estados Centroamericanos). Mar de ODECA waard net hielendal in súkses, troch konflikten tusken ferskate lidsteaten fan de regio.
Pas yn 1991 waard de yntegraasje klearmakke mei de ynfier fan de SICA, it Systeem foar de Sintraal-Amerikaanske Yntegraasje (Sistema para la Integración Centroamericana). De SICA soarge foar in kleare legale basis om ôfwikings tusken de lidsteaten. Fan de SICA binne alle lannen fan Sintraal-Amearika lid, ek de Dominikaanske Republyk yn de Karibyske See is lid.
Op 6 desimber 2008 makke de SICA bekend oerienstimming berikt te hawwe oer de ynfier fan ien muntienheid yn de dielnimmende lannen. Ek moat der in standert paspoart komme foar de lannen fan de SICA. Der is gjin eindatum foar de ynfier besprutsen.
Sintraal-Amearika hat al in ferskaat oan supranasjonale organisaasjes, bygelyks it Sintraal-Amerikaanske Parlemint en de Sintraal-Amerikaanske Bank foar de Ekonomyske Yntegraasje.
Wite Mar
De Wite Mar is in (eardere) heidepoel of marke yn de gemeente Opsterlân. It marke leit yn de bosken súdeast fan Beetstersweach oan it Himrikerpaad en besuden de Poastwei en hat gjin ferbining mei oare wetters. De namme Wite Mar is sûnt 15 maart 2007 de offisjele namme yn 't plak fan de eardere namme Witte Meer.
Fanwegen de betreklik koarte ôfstân fan Beetstersweach is de mar al fan 1900 ôf as iisbaan yn gebrûk. Om seker te wêzen fan in heech genôch wetterpeil is der in piiplieding oanlein tusken de mar en it Keningsdjip dy't fan 1971 oant 1977 foar wetteroanfier fan de mar soarge. Fan 1977 ôf wurdt grûnwetter oppompt om it wetterpeil regelje te kinnen. Om in gaadlike iisbaan te krijen binne rillen útdjippe. De mar hat wierskynlik syn namme te tankjen oan de wite sânlaach op de boaiem fan de mar. Dêrûnder leit in laach balstienliem. Yn en om it marke libje amfibyen lykas heide- griene- en poelkikkerts, njirren, ringslangen en lytse wettersalamanders. It gebiet is in peargebiet foar podden, dy't yn de maitiid út harren oerwitteringsplakken yn it Alpherbosch nei de mar lûke. De Poastwei dy't troch it gebiet rint is geregeld in obstakel foar dy trek.
Tsjaardastins
De Tsjaardastins, ek: Tziarda wie in stins yn Hallum. Fan de stins is neat werom te finen.
Oer it ûntstean is neat bekend, mar yn de 16e iuw wenne dêr de - wyls útstoarne - aadlike famylje Tsjarda en it wie it bertehûs fan de Mariengaarder abt Wilko Tziarda (1350-1353). Yn 1511 en 1540 wienen Jemme Herjuwsma fan Ferwert en nei him syn rjochtsopfolger Douwe fan Burmania eigener. Dêrneist hie ek Ritske Boelema rjochten op dit goed.
It is goed mooglik dat Tsjarda net fier beëasten it doarp stie. Yn 1578 leinen ûndermear de huzen fan twa kûpers, it wenhûs fan de widdo Sythiema en dat fan de prebendaris nammentlik yn Tsjaardema Espel.
Kai Verbij
Kai Verbij (Leiderdorp, 25 septimber 1994) is in Nederlânsk reedrider. Verbij soan fan in Japanske mem en in Nederlânske heit, hat twa kear meidien oan de Olympyske Winterspullen (yn 2018 en 2022) is twafâldich Europeesk kampioen Sprint en hat ien kear it Wrâldkampioenskip Sprint op syn namme skreaun.
De Wurge
De Wurge is in feart yn de gemeente Ljouwert. De feart rint fan de Hege Hearewei yn Stiens nei it easten. Nei in bocht nei it noard komt de feart út yn de Feinsumer Feart.
De namme De Wurge jildt sûnt 15 maart 2007 as de offisjele namme, as ferfanging foar de eardere offisjele namme Wurge.
Kit Fisto
Kit Fisto is in fiktyf personaazje fan minder belang út 'e Star Wars-franchise fan 'e Amerikaanske filmmakker George Lucas. Hy is in Jedi-master fan it bûtenierdske ras fan 'e Nautolanen, en teffens in lid fan 'e Hege Jedi Ried, it bestjoer fan 'e Jedi Oarder. Kit Fisto waard yntrodusearre yn Star Wars: Episode II – Attack of the Clones (2002). It personaazje waard yn dy film spile troch akteur Zachariah Jensen en yn it ferfolch Star Wars: Episode III – Revenge of the Sith (2005) troch Ben Cooke. Yn 'e tekenfilmsearje Star Wars: The Clone Wars (2008-2014 en 2020) waard de dialooch fan Fisto ynsprutsen troch stimakteur Phil LaMarr.
Once Upon a Time in Hollywood
Once Upon a Time in Hollywood is in Amerikaansk-Britsk-Sineeske histoaryske swarte komeedzjedramafilm út 2019 ûnder rezjy fan Quentin Tarantino. De haadrollen waarden fertolke troch Brad Pitt en Leonardo DiCaprio, mei Margot Robbie yn 'e wichtichste byrol as Sharon Tate. De titel betsjut "Der Wie ris yn Hollywood". It ferhaal spilet yn it Hollywood fan 1969, oan 'e ein fan it tiidrek dat wol omskreaun wurdt as Klassyk Hollywood. De film folget Rick Dalton, in akteur mei in ynsakjende karriêre, en syn maat en stunt double Cliff Booth, dy't besykje wurk te hâlden yn 'e fluch feroarjende Amerikaanske filmyndustry en tillefyzjesektor, wylst op 'e eftergrûn jimmeroan de driging fan 'e Tate-moarden wankt. Once Upon a Time in Hollywood waard foar it earst fertoand op it Ynternasjonaal Filmfestival fan Cannes, yn maaie 2019. De film krige fan 'e filmkritisy rûnom lof taswaaid en wie in kommersjeel súkses yn 'e bioskopen. Once Upon a Time in Hollywood wûn twa Oscars, trije Golden Globes (wêrûnder de Golden Globe foar Bêste Film – Musical of Komeedzje), in BAFTA, trije Saturn Awards, in Satellite Award, in Screen Actors Guild Award en ferskate oare wichtige prizen. Yn 2021 skreau Tarantino by syn debút as auteur in ferboeking fan 'e film. Op 't heden (2023) is er dwaande mei de echte ûntwikkeling fan 'e westernsearje Bounty Law, dy't yn 'e film de fiktive tillefyzjesearje is dêr't Rick Dalton namme mei makke hat.
Plot
Yn febrewaris 1969 is Rick Dalton in akteur yn Hollywood, waans bêste freon syn stunt double Cliff Booth is. Dalton is oarspronklik ferneamd rekke troch syn haadrol as de ûnmeilydsume preemjejager Jake Cahill yn 'e westernsearje Bounty Law, út 'e 1950-er jierren. Op it hichtepunt fan syn rom betanke er lykwols foar in nij seizoen fan dy searje om't er trochbrekke woe as filmakteur. Hoewol't er in pear goed ûntfongen films makke hat, wêrûnder de oarlochsfilm The 14 Fists of McClusky, is it lykwols mei syn filmkarriêre op 'e non rûn. Tsjintwurdich ûnderhâldt er himsels foar it meastepart mei gastrollen yn tillefyzjesearjes, wêrby't er stiiffêst de smjunt spilet.
Dalton is der sa njonkelytsen fan oertsjûge rekke dat it hast dien is mei syn wurkpaad as akteur, eat dat er mar min ferkropje kin. It feit dat er alkoholist is, helpt dêrby net. Hy is yn in fisieuze sirkel fersyld rekke: om 'e steat fan syn karriêre te ferjitten bedrinkt er him, wat ta mindere aktearprestaasjes liedt, sadat it noch minder giet mei syn karriêre, wat him oanset om mear te drinken, en sa fierder. Om't Dalton fanwegen riden ûnder ynfloed syn riidbewiis kwytrekke is, lit er him op 't heden oeral hinne ride troch Booth. Sa ek nei in moeting mei ympressario en casting director Marvin Schwarz, dy't him oanrikkemandearret om it ris te besykjen mei rollen yn spagettywesterns yn Itaalje. Dat foarstel rekket Dalton noch mear deprimearre fan, mei't er spagettywesterns beskôget as it lêste stasjon foar akteurs dy't folslein útranzjearre binne.
Kit Fisto
Kloane-oarloggen
Wannear't yn 22 f.Sl.Y. de Separatistyske Krisis útbrekt, wêryn't de Konfederaasje fan Unôfhinklike Stelsels him besiket ôf te skieden fan 'e Galaktyske Republyk, wurde de Jedi Obi-Wan Kenobi en Anakin Skywalker en senator Padmé Amidala op 'e planeet Geonosis finzen nommen troch greve Dooku, de lieder fan 'e separatisten. Dyselde feroardielet harren ta de deastraf yn 'e Petranaki Arena yn it gefjocht mei ferskuorrende wylde bisten. Kit Fisto is ien fan 212 Jedi dy't troch Mace Windu, de foarsitter fan 'e Hege Jedi Ried, meinommen wurde nei Geonosis om Kenobi en de oaren te befrijen. As ien mar in minmachtich groepke oerlibbet Fisto it gefjocht yn 'e arena en teffens de dêropfolgjende Earste Slach om Geonosis.
Once Upon a Time in Hollywood
Plot
Booth is in feteraan út 'e Twadde Wrâldoarloch dy't yn 'e filmyndustry fan Hollywood as stuntman wurket. Hy wennet yn in steancaravan mei syn pitbullterriër Brandy, mar hoewol't er in folle earmoediger bestean liedt as Dalton, dy't in filla mei in eigen swimbad yn 'e Hollywoodheuvels bewennet, liket er ridlik tefreden mei syn libben. Hy hat muoite om wurk as stuntman te finen fanwegen oanhâldende geroften dat er syn frou Billie fermoarde hat, wat foar in protte lju yn 'e filmyndustry reden is om net mei him wurkje te wollen. (It wurdt nea opheldere oft er har no yndie fermoarde hat of net.) Dêrom linet er swier op syn maat Dalton om as syn stunt double te wurkjen. Dêrnjonken fungearret er as Dalton syn sjauffeur en as syn hantsjemuoisfeint.
Kit Fisto
Kloane-oarloggen
Dat treffen liedt ta it útbrekken fan 'e Kloane-oarloggen, en Fisto wurdt in generaal yn Grutte Leger fan 'e Republyk, dat bestiet út 'e kloansoldaten dy't Jedi-master Sifo-Dyas mear as tsien jier earder op Kamino besteld hat. Yn 'e oarloch fjochtet er mei yn in grut tal konfrontaasjes mei de fijân, te begjinnen mei in geheime misje nei de planeet Hissrich. Letter efterfolget er mei syn eardere padawan Nahdar Vebb in romteskip dêr't de ferriedlike ûnderkening fan 'e Hannelsfederaasje Nute Gunray mei reizgje soe. Dat liedt harren nei it haadkertier fan 'e separatistyske opperbefelhawwer, de cyborg generaal Grievous. By in besykjen om Grievous út te skeakeljen, komt de oermoedige Vebb om. Fisto wit sels mar nauwerneed te ûntkommen.
Once Upon a Time in Hollywood
Plot
Fuort njonken Dalton is koartby aktrise Sharon Tate kommen te wenjen mei har man, de Poalsk-Frânske regisseur Roman Polanski. Hoewol't de beide filla's himelsbreed mar inkele tsientallen meters útinoar steane, is de maatskiplike kleau tusken de súksesfolle Tate en Polanski mei harren opgeande wurkpaad, en Dalton, dy't syn bêste tiid hân hat, suver ûnoerbrêgber. Op in jûn, wylst Booth yn syn steancaravan mei Brandy nei de tillefyzje sjocht, en Dalton op in luchtbêd yn syn swimbad mei in koptillefoan op syn dialooch leart foar in gastrol dy't er de folgjende dei yn 'e westernsearje Lancer hat, geane Tate en Polanski nei in feest yn 'e Playboy Mansion, de filla fan Playboy-oprjochter Hugh Hefner. Dêre hawwe se gedoente mei oare wiidferneamde lju as akteur Steve McQueen en sjongsters Michelle Phillips en Mama Cass fan The Papas & the Mamas.
Kit Fisto
Kloane-oarloggen
Tsjin 21 f.Sl.Y. is Kit Fisto beneamd ta lid fan 'e Hege Jedi Ried, it bestjoer fan 'e Jedi Oarder. Hy nimt, yn 'e mande mei trije oare leden fan 'e Hege Ried, Adi Gallia, Plo Koon en Saesee Tiin, diel oan 'e rêding op Lola Sayu fan in team ûnder lieding fan Kenobi, Skywalker en Ahsoka Tano, dat earder útstjoerd wie om 'e finzen nommen Jedi-master Even Piell en luitenant-kolonel Wilhuff Tarkin te befrijen.
Once Upon a Time in Hollywood
Plot
De oare deis wurdt Dalton troch Booth ôfset op 'e set fan Lancer. Booth freget him oft er in goed wurdsje foar him dwaan kin by de stuntkoördinator, mar Dalton antwurdet dat er dêr net iens oan hoecht te begjinnen, om't dat Randy Boyd is. Ynstee freget er Booth oft dy ris nei syn tillefyzje-antenne sjen wol, dy't loskommen en omfallen is. Wylst Booth letter op it dak fan Dalton syn filla mei de antenne oan 'e gong is, hellet er oantinkens op oan 'e lêste kear dat er foar Randy Boyd wurke, op 'e set fan 'e tillefyzjesearje The Green Hornet. Dêr trof Booth de Hongkongske akteur en fjochtsportekspêr Bruce Lee, mei wa't er slaande deilis rekke. By de slaanderij smiet er Lee tsjin in parkearre auto oan, mei as gefolch it ûntstean fan in mânske dûk. It die bliken dat it de auto wie fan Boyd syn frou Janet, dy't Booth dochs al net lije mocht om't se befreone west hie mei syn frou Billie. Fan gefolgen waard Booth troch Boyd ûntslein.
Kit Fisto
Kloane-oarloggen
As op 'e wetterwrâld Mon Cala it iene lânseigen ras fan bûtenierdske wêzens, de Mon Calamari, partij kiest foar de Galaktyske Republyk, mar it oare, de Quarren, foar de Konfederaasje fan Unôfhinklike Stelsels, driget in boargeroarloch. Fisto wurdt nei de planeet stjoerd om 'e Mon Calamari by te stean. De troepen fan 'e Republyk driigje lykwols ûnder de foet rûn te wurden en Fisto en ferskate oaren moatte ûnderdûke. Hy wurdt likegoed fûn en finzen nommen, en yn finzenskip wurdt er ûnderwurpen oan marteling foar't er befrijd wurde kin. Fersterkings yn 'e foarm fan Gungaanske frijwilligers ûnder lieding fan ôffurdige Jar Jar Binks en generaal Roos Tarpals arrivearje krekt op 'e tiid om in nederlaach foar de Galaktyske Republyk op Mon Cala tsjin te kearen. Nei't oan it ljocht brocht is dat de Konfederaasje fan Unôfhinklike Stelsels fan doel is de Quarren te ferrieden, keare de Quarren har tsjin 'e separatisten, wêrnei't dy mei feriene krêften ferslein wurde.
Once Upon a Time in Hollywood
Plot
Wylst Booth op it dak dwaande is, komt by Tate en Polanski in hippy-eftige keardel oan 'e doar dy't himsels "Charlie" neamt. Hy is op 'e siik nei muzykprodusint Terry Melcher, dy't earder yn 'e filla wenne, mar de hierstylist Jay Sebring, in hûsgast en eardere frijer fan Sharon Tate, fertelt him dat Melcher ferhuze is. "Charlie" jout him dêrop sûnder wat bedijd te hawwen ôf. Letter dy deis giet Tate om in boadskip. Se komt by it Fox Bruin Theater lâns, in bioskoop, dêr't har film The Wrecking Crew draait. Se beslút de film te sjen en wit de stêf fan 'e bioskoop derfan te oertsjûgjen dat se yn 'e film meispilet, sadat se sûnder te beteljen nei binnen mei. Wylst se de film sjocht, hâldt se de reäksjes fan 'e oare bioskoopbesikers goed yn 'e rekken, en as dy laitsje as har personaazje wat komysk docht of seit, is se tefreden.
Kit Fisto
Dea
Koarte tiid letter komt Anakin Skywalker mei it nijs dat kânselier Palpatine oan him bekendmakke hat dat er eins nimmen oars is as de Sith-master Darth Sidious, dy't efter alle tsjinrampen sit dy't de Galaktyske Republyk de lêste desennia troffen hawwe. Mace Windu set mei Kit Fisto en twa oare Jedi-masters fan 'e Hege Jedi Ried, Saesee Tiin en Agen Kolar, nei it kantoar fan 'e kânselier ta om him te arrestearjen. Palpatine jout himsels lykwols net sûnder slach of stjit oer en der brânt in gefjocht mei de ljochtsabel los. Yn 'e earste pear sekonden fan dat gefjocht wit Palpatine fuortendaliks al Tiin en Kolar oer it mad te kommen en te deadzjen. Fisto hâldt it kwealk langer fol en wurdt ek al rillegau troch de Sith-master delhoud mei de ljochtsabel.
Once Upon a Time in Hollywood
Plot
Nei't er de antenne reparearre hat, giet Booth in eintsje te riden yn Dalton syn auto. Hy sjocht op Hollywood Boulevard in oantreklike jonge liftster oan 'e kant fan 'e wei stean, mei wa't er al twaris earder eachkontakt makke hat: ienris doe't se mei in kloft oare hippyfammen oerstiek by in krúspunt doe't er mei Dalton ûnderweis wie en in kear doe't se in lift socht dy't foar him de ferkearde kant útgie. Diskear pikt er har op. Hja neamt harsels "Pussycat" en moat nei Chatsworth, dêr't se mei har freondinnen ferbliuwt op 'e Spahn Ranch, in eardere filmranch. Booth riidt har dêrhinne. Underweis biedt se oan om him ôf te sûgen, mar ta har teloarstelling slacht hy dat oanbod ôf om't er ornearret dat se noch minderjierrich is.
Kit Fisto
Keppelings om utens
List of Star Wars characters
Once Upon a Time in Hollywood
Plot
Op 'e Spahn Ranch oankommen, sjocht Booth dat it dêr optilt fan 'e hippys (eins de leden fan 'e sekte om "Charlie" hinne, mar dat wit Booth net). Hy fertelt dat er hjir acht jier lyn op 'e set fan Bounty Law as stuntman wurke hat en wol witte hoe't it mei de eigner is, de âlde George Spahn. "Pussycat" en de oare "hippys" jouwe him ûntwikende antwurden dêr't er erchtinkend fan wurdt, dat tsjin harren geduerige besykjen om him dêrwei te hâlden yn giet er nei de wente fan Spahn ta. Dêr wurdt er opwachte troch "Squeaky", ien fan 'e liedsters fan 'e groep. Hja fertelt him dat Spahn no tachtich jier en frijwol blyn is en dat er him net sjen kin om't de âldman sliept nei't se him dy moarns útput hat mei seks. Booth leaut der neat fan, dat hy kringt it hûs binnen en giet nei de sliepkeamer, dêr't er Spahn lykwols yndie sliepend op bêd oantreft. Hy makket de âldman wekker, dy't him Booth net mear tebinnenbringe kin. It blykt allegearre te wêzen krekt sa't de "hippys" al seine.
Dy jûns wurdt Dalton opskille troch Schwarz, dy't him op basis fan syn aktearprestaasje yn in gastrol yn in ôflevering fan 'e plysjesearje The F.B.I. oan 'e haadrol yn 'e spagettywestern Nebraska Jim holpen hat, fan 'e Italjaanske regisseur Sergio Corbucci. Mei't er beseft dat er sa'n oanbod net ôfslaan kin, set Dalton koart dêrnei ôf nei Rome, dêr't de opnamen foar de film plakfine yn 'e Cinecittà-studio's. Neitiid spilet er dêre ek de haadrol yn noch trije oare films. Hy nimt Booth mei om wer as fan âlds as syn stunt double te tsjinjen. It iten yn Itaalje en it jild dat er mei syn wurk fertsjinnet, befalt Dalton poerbêst, mar de Italjaanske manear fan filmjen is er net wyld fan. In grut diel fan syn salaris giet op oan it lúkse appartemint dat er hiert. In heal jier letter, op 8 augustus 1969, keare Dalton, Booth en Dalton syn nije Italjaanske frou Francesca Capucci werom nei Los Angeles, dêr't Dalton Booth by oankomst fertelt dat er fanwegen syn houlik syn filla ferkeapje moat en de tsjinsten fan Booth net mear betelje kin.
Dy jûns geane Dalton en Booth tegearre út om te drinken by wize fan 'e ein fan harren gearwurking. Se komme stomdronken wer thús yn Dalton syn filla, dêr't Francesca ûnderwilens út 'e wei gien is. Dyselde jûns giet Sharon Tate út mei Sebring en in pear oare freonen fan har, Wojciech Frykowski en Abigail Folger, dy't krekt as Sebring by har útfanhûzje salang't Polanski foar de opnamen fan in film yn Jeropa is. Se keare werom nei hûs om likernôch deselde tiid dat Dalton en Booth wer thúskomme. Wylst Dalton margarita's makket, lit Booth Brandy út, dy't er fuort nei syn thúskomst út 'e kennel helle en by Dalton en Francesca brocht hat. Under it rinnen smookt Booth in sigaret dy't yn LSD dipt is.
"Tex", "Sadie", "Katie" en "Flowerchild", fjouwer leden fan 'e Manson Family, binne dy jûns troch "Charlie" op 'en paad stjoerd om eltsenien yn 'e eardere wente fan Terry Melcher te fermoardzjen. Se arrivearje yn 'e strjitte yn in âld brik fan in auto, dat safolle leven makket dat Dalton der argewaasje fan kriget. Hy komt út 'e hûs, seit harren it mannewaar op en easket dat se opsokkebalje om't dit eins gjin iepenbiere strjitte, mar in dielde oprit is en dus privee-eigendom. "Tex"-en-dy binne sa oerdondere, dat se dogge wat er seit en de auto efterút de strjitte út ride. Pas neitiid kenne se him werom as de akteur dy't Jake Cahill spile yn Bounty Law. Op ynstigaasje fan "Sadie" beslute se om ynstee fan Tate-en-dy Dalton te fermoardzjen, mei't se de irony wurdearje yn it fermoardzjen fan ien dy't op 'e tillefyzje safolle oaren fermoarde hat en dêrmei it publyk leard hat dat der neat mis is mei moardzjen. Dat se geane rinnende de strjitte wer yn. "Flowerchild" lit de oare trije lykwols yn 'e steek troch út te piken mei de auto, mar "Tex", "Katie" en "Sadie" beslute troch te setten.
Yn 'e tuskentiid hat Dalton him op syn luchtbêd yn it swimbad deljûn mei de koptillefoan op, en binne Booth en Brandy wer thúskommen. Wylst er Brandy foer jout, begjint Booth de effekten fan 'e LSD-sigaret te fernimmen. "Tex", "Katie" en "Sadie" brekke by Dalton yn en treffe Booth yn 'e wenkeamer oan, wylst se Francesca fan bêd ôf slepe. Booth ken harren werom fan syn besyk oan 'e Spahn Ranch, in healjier earder, en freget wat se hjir moatte. As "Tex" in revolver foar it ljocht hellet en seit dat er de duvel is en hjir wêze moat foar it wurk fan 'e duvel, jout Booth Brandy in teken om "Tex" oan te fallen, wylst er "Sadie" mei krêft in noch tichtsittend blik hûnefoer yn it gesicht goait. "Sadie" rekket dêrby swier ferwûne en is eefkes bewusteleas. As se dêrnei wer bykomt en him oanfalle wol mei in baas knyft, stjoert Booth Brandy op har ôf, wylst er sels "Tex" fierder ûnder hannen nimt. Francesca ûntkomt oan "Katie" en siket beskûl yn har sliepkeamer. Booth deadet "Tex", mar wurdt dan ûnferhoeds oanfallen troch "Katie", dy't him in grut mês yn 'e heup stekt. Hy slacht har dea, mar ferliest dan troch bloedferlies en pine it bewustwêzen. De swierferwûne "Sadie", dy't tsjin dy tiid heal blyn is mar de revolver fan "Tex" te pakken krigen hat, batst troch it finster nei bûten en knoffelet yn it swimbad, dêr't Dalton foar it earst merkt dat er wat oan 'e hân is. Hy ûntkomt oan har oanfal en hellet út syn berchhok de echte flammewerper foar 't ljocht dy't er as rekwisyt brûkt hat foar de film The 14 Fists of McClusky. Dêr baarnt er "Sadie" mei dea.
Yn 'e neisleep fan alle trelit komt de plysje del om 'e stoflike omskotten fan 'e ynkringers ôf te fieren en tsjûgeferklearrings ôf te nimmen. As dat berêden is, wurdt Booth yn 'e ambulânse nei it sikehûs ta brocht om behannele te wurden foar syn net-libbensbedriigjende ferwûnings. Dalton biedt oan om mei te gean, mar Booth hat leaver dat er op Brandy past. Dat blykt net nedich te wêzen, want de pitbullterriër sliept tenei by Francesca op bêd. Wylst er de ôfsettende ambulânse neisjocht, wurdt Dalton oansprutsen troch Sebring, dy't witte wol wat alle trelit by de buorlju ynhâldt. As Dalton him fertelt wat der bard is, nûget Sharon Tate him út om del te kommen foar in drankje. Mei't Francesca slieppillen nommen hat en goed bewekke wurdt troch Brandy, beslút Dalton op dat oanbod yn te gean (en, nei't men oannimme mei, troch gedoente mei Tate syn eigen karriêre in nije ympuls te jaan).
Rolferdieling
1) Aktrise Sharon Tate en har freonen Jay Sebring (in hierstylist), Abigail Folger (de dochter en erfgenamte fan kofjemagnaat Peter Folger) en har frijer Wojciech Frykowski en Steven Parent (in gast fan hûswarder William Garretson) waarden yn 'e nacht fan 8 op 9 augustus 1969 troch leden fan 'e Manson Family fermoarde. It plak delikt wie de filla oan Cielo Drive yn Hollywood dy't eigendom wie fan Tate en har man, de Poalsk-Frânske regisseur Roman Polanski (dy't op dat stuit yn Jeropa oan in film wurke). Tate wie doe acht en in heale moanne swier en de poppe waard neitiid meirekkene as sechsde slachtoffer fan 'e moard. 2) In personaazje dat gearstald is út twa leden fan 'e Manson Family: Kathryn Lutesinger en Ruth Ann Moorehouse. 3) Wiere namme: Charles Watson, in lid fan 'e Manson Family, feroardiele foar de Tate-moarden en foar de LaBianca-moarden. 4) Eins de searjemoardner Charles Manson. 5) Wiere namme: Patricia Krenwinkel, in lid fan 'e Manson Family, feroardiele foar de Tate-moarden en de LaBianca-moarden. 6) Wiere namme: Susan Atkins, in lid fan 'e Manson Family, feroardiele foar de Tate-moarden. 7) Wiere namme: Clem Grogan, in lid fan 'e Manson Family, feroardiele foar de moard op stuntman Donald Shea. 8) Wiere namme: Linda Kasabian, in lid fan 'e Manson Family. Yn 'e film pykt se út en nimt net diel oan 'e hûsfredebrek, mar yn it echt stie se op 'e útkyk by de Tate-moarden. 9) "Business Bob" Gilbert, spile troch Scoot McNairy, is yn 'e film in personaazje yn 'e tillefyzjesearje Lancer, mar yn it echt kaam dat personaazje ek yn Lancer foar en waard it spile troch in jonge Bruce Dern (dy't yn 'e film de rol fan 'e tachtichjierrige George Spahn fertolket). McNairy spilet dus eins Dern dy't Business Bob spilet. 10) Wiere namme: Leslie Van Houten, in lid fan 'e Manson Family. Feroardiele foar de LaBianca-moarden.
Produksje
Once Upon a Time in Hollywood ûntspruet alhiel oan it brein fan Quentin Tarantino, dy't foar de film sawol regisseur, senarioskriuwer as produsint wie. It senario ûntwikkele er stadichoan oer in perioade fan in stikmannich jierren. Hoewol't er al wist dat er it Once Upon a Time in Hollywood ("Der wie ris yn Hollywood") neame woe, om 'e sfear fan in mearke op te roppen, joech er it nei bûten ta de wurktitel Magnum Opus. It senario begûn as in roman, dat Tarantino in goede manear fûn om it ferhaal te ferkennen.
It wichtichste útgongspunt, de freonskip tusken Dalton en Booth, ûntdiek Tarantino yn 2006 by de opnamen fan syn film Death Proof, mei akteur Kurt Russell yn ien fan 'e haadrollen as de antagonist. It die bliken dat Russell al jierren mei deselde stunt double wurke, in John Casino, en hy frege Tarantino om Casino op 'e leanlist te setten, ek al wie der net in protte foar him te dwaan (wat Tarantino die). Tarantino wie fassinearre troch de relaasje tusken de beide mannen, temear om't dy dúdlik op syn ein rûn: beide mannen rekken op jierren, en foar in stuntman is it dan op in stuit ôfrûn. Tarantino skoep alderearst it personaazje fan stuntman Cliff Booth, foar wa't er in ûnbidich eftergrûnferhaal betocht, dat mar foar in lyts part de film helle. Dêrnei skoep er Rick Dalton. Om dat personaazje kennen te learen, skreau er ek de senario's foar fiif ôfleverings fan 'e fiktive westernsearje Bounty Law, wêrmei't Dalton ferneamd waard. Dêrnei besleat Tarantino om fan Dalton de buorman fan Sharon Tate te meitsjen en de film te pleatsen yn 1969, oan 'e foarjûn fan 'e Tate-moarden.
Tarantino ferwurke ek ferskate eigen ûnderfinings yn 'e film. Sa binne Connie en Curt, it troude pear dat op 'e Spahn Ranch komt om in ein te hynsteriden, basearre op syn mem en styfheit. (De leden fan 'e Manson Family namen ntl. toeristen mei út te hynsteriden om wat by te fertsjinjen.) Neffens Tarantino wiene guon fan dy toeristen syn mem en styfheit en hysels doe't er likernôch seis jier wie. En de sêne wêryn't Sharon Tate it Fox Bruin Theater besiket en it personiel bepraat om har deryn te litten sûnder te beteljen om't se sels spilet yn 'e film dy't se sjen wol, is basearre op in soartgelikens barren yn it libben fan Tarantino, wêrby't er by deselde bioskoop fergees nei binnen mocht nei't er it personiel derfan oertsjûge hie dat hy echt de senarioskriuwer fan True Romance wie.
Yn 't earstoan wie it de bedoeling dat Harvey Weinstein en syn broer Bob by Once Upon a Time in Hollywood belutsen wêze soene as produsinten en distributeurs, krekt as by de measte oare films fan Tarantino. Doe't yn it ramt fan it #MeToo-skandaal it seksueel oer de grins geand gedrach fan Harvey Weinstein bekend waard, ferbriek Tarantino alle bannen mei him en syn bedriuw, The Weinstein Company, en socht er in nije distributeur. Yn novimber 2017 makke Sony Pictures bekend dat sy Once Upon a Time in Hollywood útbringe soene.
Njonken Tarantino wiene ek David Heyman en Shannon McIntosh as produsinten by it projekt belutsen foar de filmstudio's Columbia Pictures, Bona Film Group, Heyday Films en Visiona Romantica. Dêrmei wie de film in Amerikaansk-Britsk-Sineeske ko-produksje. Foar de film wie in budget beskikber fan $95 miljoen. De kamerarezjy wie yn 'e hannen fan Robert Richardson en de filmmuzyk waard troch Tarantino sels gearstald út besteande muzykstikken.
Opnamen
De opnamen foar Once Upon a Time in Hollywood setten op 18 juny 2018 útein en duorren oant en mei 1 novimber fan dat jier. Burt Reynolds waard oarspronklik cast foar de rol fan George Spahn, mar hy ferstoar yn septimber 2018, foar't er syn sêne opnimme kinnen hie. Hy waard doe ferfongen troch Bruce Dern. De film waard hielendal op lokaasje yn Los Angeles opnommen. De ynstek fan Tarantino wie dêrby om 'e stêd út 2018 te feroarjen yn 'e stêd út 1969 sûnder special effects te brûken. Om dat te berikken, waarden bgl. âlde neönreklames en úthingbuorden opsocht of reprodusearre en in hiele float âlde auto's ynset. De oandacht fan produksje-ûntwerpster Barbara Ling gie safier, dat yn 'e koarte sêne wêryn't Sharon Tate in besteld eksimplaar fan 'e roman Tess of the d'Urbervilles ôfhellet, alle boeken yn 'e boekhannel út 1969 of fan koart dêrfoar binne.
De sêne fan it feest yn 'e Playboy Mansion, de ferneamde filla fan Playboy-oprjochter Hugh Hefner, hie hiel wat fuotten yn 'e ierde. Tarantino woe beslist dêr filmje, mar it duorre lang ear't er dêr tastimming foar krige, mei't de filla nei de dea fan Hefner yn septimber 2017 oergien wie yn 'e hannen fan in nije eigner, dy't krekt in folsleine renovaasje útfiere liet. Nei lange ûnderhannelings koe it úteinlik heve. Ling die war om safolle mooglik de sfear fan ein jierren '60 op te roppen. It dûnsjen fan Margot Robbie as Sharon Tate waard goreografearre troch Toni Basil, dy't Tate noch kennen hie en koart in relaasje mei Jay Sebring hân hie.
De sênes yn 'e 300 m² mjittende filla fan Tate en Roman Polanski oan 10050 Cielo Drive waarden dêr net opnommen, mei't it gebou yn 1994 sloopt wie om plak te meitsjen foar in filla fan krapoan seis kear sa grut. Ynstee waarden de sênes op trije ferskillende plakken opnommen: ien plak foar it ynterieur en in oar plak foar de eftertún, beide yn Los Angeles, wylst de sênes mei de ikoanyske dearinnende strjitte/oprit filme waarden earne yn Universal City. De Spahn Ranch, dy't yn 1970 by in natoerbrân folslein útbaarnde, waard op 'e Corriganville Movie Ranch yn Simi Valley yn detail neiboud oer in perioade fan in fearnsjier.
Distribúsje
De distribúsje fan Once Upon a Time in Hollywood waard fersoarge troch Sony Pictures Releasing, de distribúsjepoat fan Sony Pictures, dat de memme-ûndernimming fan Columbia Pictures is. De film waard foar it earst fertoand op 21 maaie 2019, op it Ynternasjonaal Filmfestival fan Cannes. Op 26 july 2019 iepene Once Upon a Time in Hollywood yn 'e Amerikaanske bioskopen en op 14 augustus ek yn 'e Britske. Yn Sina, it trêde produksjelân, kaam de film lykwols nea út. Shannon Lee, de dochter fan akteur en fjochtsportleginde Bruce Lee wie lulk oer de wize dêr't har heit yn 'e film op werjûn wurdt, en tsjinne in formele klacht tsjin Once Upon a Time in Hollywood yn by de China Film Administration. Op basis dêrfan easke de Sineeske oerheid feroarings oan 'e film, en doe't Quentin Tarantino wegere dêroan mei te wurkjen, waard Once Upon a Time in Hollywood yn Sina ferbean.
It by de film hearrende soundtrackalbum ferskynde op 27 july 2019 by platemaatskippij Columbia Records. Once Upon a Time in Hollywood kaam op 22 novimber 2019 beskikber as digitale download en waard op 10 desimber fan dat jier útbrocht op dvd en blu-ray.
Historisiteit
Yn Once Upon a Time in Hollywood sitte frijwat histoaryske foarfallen, mar faak krekt wat oars as se yn wurklikheid barden. Inkele foarbylden:
Akteur en fjochtsportekspêr Bruce Lee stie derom bekend dat er him by opnamen net ynhold en geregeldwei stuntlju ferwûne. Yn reäksje dêrop naam stuntman Gene LeBell Lee op 'e set fan 'e tillefyzjesearje The Green Hornet ris yn 'e hâldgreep om him in leske te learen. Yn Once Upon a Time in Hollywood befjochtet Cliff Booth Lee op 'e set fan The Green Hornet.
Clem Grogan, in lid fan 'e Manson Family, waard feroardiele foar de moard op stuntman Donald Shea, dy't er op 'e Spahn Ranch ferskate kearen mei in metalen buis slein hie. Yn 'e film wurd Grogan sels op 'e Spahn Ranch yninoar slein troch stuntman Cliff Booth, nei't er in bân fan syn auto lek stutsen hat.
Filmkritisy
Fan 'e filmkritisy krige Once Upon a Time in Hollywood oer it algemien positive resinsjes. Sa omskreau Richard Roeper fan 'e Chicago Sun-Times de film as "in briljante en soms skandalige fantastyske griemmank fan echte foarfallen en persoanen mei klearebare fiksje." Hy joech Once Upon a Time in Hollywood 4 fan 4 stjerren. De foaroansteande ynternetfilmkritikus James Berardinelli parte de film 31/2 fan 4 stjerren ta. Neffens him wie Once Upon a Time in Hollywood in film "makke troch in filmleafhawwer foar filmleafhawwers, en sels dyjingen dy't net ta dy groep hearre, kinne har der noch aldertigenst mei fermeitsje." Yn The Hollywood Reporter neamden Trilby Beresford en Katie Kilkenny de film "Tarantino's leafdesbrief oan 'e sechtiger jierren".
Peter Bradshaw fan 'e Ingelske krante The Guardian joech Once Upon a Time in Hollywood 5 fan 5 stjerren. Yn syn resinsje priizge er it aktearjen fan Brad Pitt en Leonardo DiCaprio en neamde er de film "Tarantino's tûzelsinnige ferlossingsliet op Los Angeles". Yn it Amerikaanske tydskrift Rolling Stone krige de film fan Peter Travers 41/2 fan 5 stjerren. Hy skreau: "Alle akteurs, yn rollen grut en lyts, spylje yn dizze film op it toppunt fan harren kinnen. Twa oeren en fjirtich minuten kin foar guon lju lang lykje [mar] ik soe [oan dizze film] gjin frame feroarje." Katie Rife fan The A.V. Club omskreau Once Upon a Time in Hollywood as Tarantino syn "nostalgyske midlifekrisisfilm" en joech him in 91/2 op in skaal fan 1 oant 10.
Mylde krityk wied er fan Owen Gleiberman, dy't de film yn Variety omskreau as: "in nei de holle stiigjende, meislepende kollaazje fan in film, mar úteinlik gjin masterwurk." Folle negativer waard Once Upon a Time in Hollywood beoardiele troch Richard Brody yn it blêd The New Yorker, dy't it in "obseen regressive blik op 'e sechstiger jierren" neamde, dy't "de stjerrestatus (en de sizzenskip efter de skermen) fan blanke manlju fiert yn it neidiel fan alle oaren." Party resinsinten hiene fierders in probleem mei it geweld yn 'e film. Sa skreau Caspar Salmon yn The Guardian: "Tarantino's filmografy lit in regisseur sjen dy't op 'e sneup is nei almar grousumer settings om syn wraakfantasijen en […] moardsuchtigens te rjochtfeardigjen."
Op 'e webside Rotten Tomatoes, dy't resinsjes sammelet, hat Once Upon a Time in Hollywood in heech goedkarringspersintaazje fan 85%, basearre op 576 ûnderskate resinsjes. De konsensuskrityk fan 'e webside, gearstald út al dy resinsjes, stelt: "Mei't de film spannend ûnbehearske en dochs knaphandich makke is, bedimmet Once Upon a Time in Hollywood Tarantino's provokative ympulzen mei de helderheid fan it ynsjoch fan in folwoeksen filmmakker." Op Metacritic, de wichtichste konkurrint fan Rotten Tomatoes, behellet Once Upon a Time in Hollywood in goedkarringspersintaazje fan 83%, basearre op 62 resinsjes.
Famyljeleden fan 'e ôfbylde persoanen
Der ûntstie frijwat kontroverse om 'e ôfskildering hinne fan ferskate bekende persoanen yn Once Upon a Time in Hollywood, yn 't bysûnder foar wat akteur en fjochtsportekspêr Bruce Lee, aktrise Sharon Tate en de Manson Family oanbelange.
Oangeande Bruce Lee
Wat de fierdere ôfskildering fan him yn Once Upon a Time in Hollywood oanbelange, hie Lee, neffens syn freon en stuntman Gene LeBell, in reputaasje foar "yninoar slaan fan stuntlju. Se koene him mar net oan it ferstân krije dat er it tuike-oan dwaan koe en dat it der dan op film noch altyd geweldich útsjen soe." Lee syn biograaf Matthew Polly skreau yn syn boek Bruce Lee: A Life (2018) dat Lee it foar de moade hie om lju op 'e set fan 'e tillefyzjesearje The Green Hornet te traktearjen op in fleanende skop. Neffens Lee syn tsjinspiler Van Williams hold dat pas op doe't er by in setûntwerper de ûnderkaak út it potsje skopte. Williams sei: "[De stuntlju] […] wegeren [op in stuit] om noch mei te wurkjen oan 'e searje. Se hiene der har nocht fan om hieltyd ferwûne te reitsjen." LeBell krige de taak om "Bruce te kalmearjen" en naam him dêrta yn 'e hâldgreep.
Oangeande Sharon Tate
Quentin Tarantino naam yn 't foar gjin kontakt op mei Roman Polanski, de widner fan Sharon Tate, of mei har oare djipdrôven, oer har portrettearring yn Once Upon a Time in Hollywood. Nei't him lykwols trochdien wie dat Polanski fan it filmprojekt heard hie en deroer yn noed siet, nûge Tarantino in fertsjintwurdiger fan him út om it senario te lêzen en Polanski derfan te bewissigjen dat er nearne oer yn hoegde te sitten. Dêrmei lieken de soargen fan Polanski delbêde te wêzen, hoewol't Polanski syn hjoeddeistige frou Emmanuelle Seigner Tarantino nei de premiêre fan 'e film bekritisearre foar it brûken fan 'e likenis fan Polanski.
Debra Tate, de suster fan Sharon, wie yn 't earstoan op 'e film tsjin, dy't neffens har eksploitatyf wie foar har suster oer en ûnwierheden útdroech. Se sei: "Om moardners en it tsjusterste diel fan 'e maatskippij te fieren as soe dat seksy of akseptabel wêze op lykfol hokker manear dan ek is gewoan it yn stân hâlden fan it minste part fan ús kultuer." Nei't Tarantino kontakt mei har opnaam en har it skript lêze liet, loek se har wjerstân tsjin 'e film lykwols yn mei de wurden: "Dizze film is net wat je derfan ferwachtsje soene as je de nammen fan Tarantino en Manson kombinearje." Se karakterisearre Tarantino doe as "in tige oprjochte keardel". Wylst de opnamen geande wiene, besocht Debra Tate de filmset, dêr't se ûnder de yndruk wie fan Margot Robbie (dy't de rol fan Sharon Tate fertolke), sasear sels dat se har foar de rol in part fan Sharon Tate har juwiellen en parfum liende.
Nei de premiêre frege sjoernaliste Farah Nayeri oan Tarantino wêrom't Robbie mar sa'n bytsje dialooch hie yn 'e film. Tarantino reägearre dêrop troch te sizzen: "Ik fersmyt jo hypoteze." Robbie sels heakke dêroan ta: "Ik fyn dat de mominten yn 'e film dy prachtige kanten fan [Tate] sjen litte dy't prima sûnder praten takinne." Tarantino gie fierder: "I tocht dat it sawol op it moed kommend as om fan te genietsjen wêze soe, en ek drôf en melankelyk, om in bytsje tiid troch te bringen mei [Tate] wylst se gewoan bestiet."
Oangeande de Manson Family
Wat de Manson Family oangiet, de binde anneks sekte fan Charles Manson, krige Tarantino krityk om't er nearne yn Once Upon a Time in Hollywood nei de Helter Skelter-teory ferwiist. Dat wie in teory fan ofsier fan justysje Vincent Bugliosi dat it Manson te dwaan wie om it útlokjen fan in apokalyptyske rasse-oarloch, dy't er "Helter Skelter" neamde, nei it liet mei deselde namme. Muzikant en filmmakker Boots Riley en Lorraine Ali fan 'e Los Angeles Times wiene guon fan 'e lju dy't dêroer stroffelen en har argewaasje oer de kwestje buorkundich makken. Te gast yn 'e podcast The Joe Rogan Experience ferwarde Tarantino him tsjin dy krityk troch te sizzen dat er de teory fan Bugliosi "bullshit" fûn en fêst leaude dat de Tate-LaBianca-moarden neat mei ras te krijen hiene, mar inkeld mei de geastlike steurdheid fan Manson en syn folgelingen.
Opbringst
Once Upon a Time in Hollywood brocht yn 'e bioskopen yn 'e Feriene Steaten en Kanada $142,5 miljoen op, en yn alle oare lannen en territoaria $232,1 miljoen. Wrâldwiid kaam de opbringst dêrmei út op $374,6 miljoen. Ofset tsjin it budget fan $95 miljoen betsjut dat in winst fan $279,6 miljoen, hoewol't dêr de marketingkosten noch wol ôf moatte. Neffens it blêd The Hollywood Reporter moast de film lykwols $400 miljoen opbringe om kyt te spyljen.
Prizen
Yn 2020 waard Once Upon a Time in Hollywood by de Oscars nominearre foar prizen yn 10 kategoryen, wêrûnder bêste film, bêste regisseur, bêste akteur (Leonardo DiCaprio), bêste orizjinele senario, bêste kameraregisseur, bêste lûdsmontaazje, bêste lûdsmixing en bêste kostúmûntwerp. De film wûn 2 Oscars, foar bêste byrol fan in akteur (Brad Pitt) en bêste produksje-ûntwerp (Barbara Ling en Nancy Haigh). By de Golden Globes waard Once Upon a Time in Hollywood nominearre foar 5 prizen, wêrûnder bêste regisseur en bêste akteur yn in filmmusical of komeedzjefilm (Leonardo DiCaprio). De film wûn 3 Golden Globes: foar bêste film (musical of komeedzje), bêste byrol fan in akteur (Brad Pitt) en bêste filmsenario.
By de BAFTA's, de wichtichste Britske filmprizen, waard Once Upon a Time in Hollywood nominearre yn 10 kategoryen, wêrûnder bêste film, bêste rezjy, bêste akteur (Leonardo DiCaprio), bêste byrol fan in aktrise (Margot Robbie), bêste orizjinele senario, bêste casting, bêste filmmontaazje, bêste produksje-ûntwerp en bêste kostúmûntwerp. De film wûn inkeld de BAFTA foar bêste byrol fan in akteur, dy't nei Brad Pitt gie. By Australyske AACTA International Awards foar net-Australyske films waard Once Upon a Time in Hollywood nominearre yn 5 kategoryen. De film wûn de prizen foar bêste ynternasjonale regisseur en bêste ynternasjonale byrol fan in akteur (Brad Pitt). Om utens waard de film ek nominearre foar de Gouden Palm op it Ynternasjonaal Filmfestival fan Cannes en in priis op it Ynternasjonaal Filmfestival fan Locarno.
Sint-Georgekanaal
thumb|280px| It Sint-Georgekanaal of it Kanaal fan Sint Joaris (Ingelsk: St George's Channel, Welsk: Sianel San Siôr, Iersk: Muir Bhreatan, yn 't Nederlânsk ek wol: Sint-Joriskanaal) is in seestrjitte tusken Ierlân en Wales dy't de Ierske See mei de Atlantyske Oseaan yn it suden ferbynt.
Once Upon a Time in Hollywood
Besibbe projekten
Quentin Tarantino hie it senario foar Once Upon a Time in Hollywood oarspronklik skreaun yn 'e foarm fan in roman, om't dat him better by steat stelde de personaazjes en ideeën dy't er hie te ferkennen. Yn novimber 2020 sleat er in kontrakt mei útjouwerij HarperCollins, dy't ein juny 2021 de roman Once Upon a Time in Hollywood útbrocht. De audioboekferzje dêrfan waard foarlêzen troch aktrise Jennifer Jason Leigh, dy't earder in haadrol spile hie yn Tarantino syn westernfilm The Hateful Eight. Neffens Tarantino fertsjintwurdige de roman in op 'e nij besjen fan it hiele ferhaal fan 'e film, mei ferskate haadstikken dy't hielendal net yn 'e film foarkomme, benammen oer de eftergrûn fan stuntman Cliff Booth, hoe't Rick Dalton neitiid syn karriêre nij libben wit yn te blazen en it krewearjen fan Charles Manson om troch te brekken as muzikant.
By it útkommen fan 'e romanferzje fan Once Upon a Time in Hollywood makke Tarantino bekend dat er fan doel is noch in twadde boek te publisearjen, mei as titel The Films of Rick Dalton. Dy publikaasje jout ynformaasje oer alle films en tillefyzjesearjes dêr't Dalton yn syn karriêre yn spile, oft se no echt of fiktyf binne. Fieders wurket Tarantino oan it ferwurklikjen fan 'e fiktive westernsearje Bounty Law, wêrmei't Rick Dalton trochbriek as akteur. As tarieding op 'e film skreau er al fiif hiele ôfleverings en yn 2019 makke er bekend nochris trije skriuwe te sillen. Hy wol der in folsleine imitaasje fan westernsearjes út 'e 1950-er jierren fan meitsje, mei swart-wytbylden en ôfleverings fan in healoere it stik.
Enthroned
Enthroned is in Belgyske blackmetalband oprjochte yn 1993 yn Namen. De band brocht yn 1995 syn debútalbum Prophecies of Pagan Fire út. In de rin fan de jierren ha der ferskate wikselingen fan bandleden west. De teksten fan de band gean benammen oer satanisme, it okkulte, de dea en it ein fan 'e wrâld. Enthroned hat alve studio-albums en ien live-album útbrocht.